
Borzavár Községi Önkormányzat Képviselő-testületének

Tárgy: Falunap megrendezésével kapcsolatos döntés meghozatala 

Előadó: Skobrák Viktória polgármester

Előterjesztés tartalma: határozati javaslat

Szavazás módja: egyszerű többség

Az előterjesztés készítésében részt vett: Viziné dr. Horváth Judit jegyző

Tisztelt Képviselő-testület!


Borzavár település hagyományos falunapi rendezvénye 2025. augusztus 16-án (szombaton) kerül megrendezésre. 

Az előadóművészi produkciókon (Csuti Csaba, Répa, Retek, Mogyoró, Zirci Kötélugrók, Tóth Tünde, Foky) kívül szükséges színpad, rendezvénysátor, hangtechnika, wc-k és biztonsági szolgálat beszerzése, vidámparki kellékek (légvár, körhinta), egyéb étel-ital catering megvásárlása a meghívottak és a fellépők részére. 

Fentiekhez szükséges a megfelelő fedezet biztosítása. 

Borzavár Községi Önkormányzat Képviselő-testületének az Önkormányzat 2025. évi költségvetéséről szóló 3/2025. (III.4.) önkormányzati rendeletének 5. melléklete „28. Települési rendezvények (Falunap, Gyereknap, Idősek Napja)” 3.000.000,- Ft összegű dologi kiadási előirányzatot tartalmaz rendezvények céljára. Javaslom, hogy ezen összegből 2.000.000,- Ft-ot az említett sor terhére, a fennmaradó legfeljebb 500.000 Ft összeget pedig az 5. melléklet „2. Város és községgazdálkodás” sor dologi kiadások előirányzata terhére biztosítsunk a rendezvény megvalósításához.  

A rendezvény közeli időpontjára tekintettel, rendkívüli sürgősségre hivatkozva a beszerzési eljárás nem került lebonyolításra.

Kérem a Képviselő-testületet az előterjesztés megvitatására és a határozati javaslat elfogadására.


Borzavár, 2025. augusztus 7. 


			
								     Skobrák Viktória
								          polgármester



Határozati javaslat


Borzavár Községi Önkormányzat Képviselő-testületének
…/2025. (…) határozata

a falunapi rendezvény pénzügyi fedezetének biztosítása tárgyában

1. Borzavár Községi Önkormányzat Képviselő-testülete egyetért a települési falunap (Nyárbúcsúztató) 2025. augusztus 16. napjával történő megrendezésével. 

2.	Borzavár Községi Önkormányzat Képviselő-testülete az 1. pontban meghatározott 	rendezvény költségeinek fedezetét legfeljebb bruttó 2.500.000,- Ft összegben biztosítja, 2.000.000,- Ft összegben az Önkormányzat 2025. évi költségvetéséről szóló 3/2025. (III.4.) önkormányzati rendelet 5. melléklete „28. Települési rendezvények (Falunap, Gyereknap, Idősek Napja)” dologi kiadások előirányzata, 500.000,- Ft összegben pedig az 5. melléklet „2. Város és községgazdálkodás” sor dologi kiadások előirányzata terhére.

 

	Felelős: 	1-2. pontok esetében: Skobrák Viktória polgármester
	Határidő:	1-2. pontok esetében: azonnal
	      	      	 

